open-index/open-wikipedia-markdown huggingface dataset:
Гу Кајџе

мини|десно|Портрет на Гу Кајџе
**Гу Кајџе** (трад. 顧愷之, упр. 顾恺之, пинјин: *Gù Kǎizhī*) (~ 344-406) бил прочуен сликар од стара Кина. Професионално бил нарекуван „Чангканг“ (长康). Роден е во Вусји, денешна покраина Џангсу, а започнал со сликарската дејност во 364 г. во Нанѓинг. Во 366 г. станал офицер (大司馬參軍), а подоцна бил унапреден во царски офицер (散騎常侍). Бил надарен и како поет и калиграф. Напишал три дела од областа на сликарската теорија: „За сликарството“ (畫論), „Вовед во славните слики од династиите Веј и Џин“ (魏晉勝流畫贊) и „Сликање на планината Јинтај“ (畫雲台山記). Во едно дело Гу Кајџе напишал: „Во сликите каде што се претставени личности, облеката и надворешниот изглед не биле така важни. Душата се гледала во очите, и затоа тие биле пресудни.“

Денес делата на Гу Кајџе се познати преку ролните кои се копии на оригиналите. Голем дел од поважните дела се чуваат по разни музеи во странство.

## „Укори на дворската подучувачка“ (女史箴圖)

Оваа слика - веројатно копија од времето на династијата Танг - претставува ликовен приказ на девет политички сатири за царицата Џиа Нанфенг од писателот Џанг Хуа (~ 232-302). Од VIII век натаму многу колекционери и цареви оставале свои печати, стихотворби и забелешки. „Укорите на дворската подучувачка“ стоела во ризницата на царот сè до Боксерското востание во 1900 г., кога била ограбена. Денес делото е сместено во Британскиот музеј, но без првите три свени. Оригиналниот примерок е хоризонтална ролна во техника туш и боја на свила.

## „Самовилата од реката Луо“ (洛神賦)
„Самовилата од реката Луо“ - делото е сочувано во три примерока, копии од времето на династијата Сунг. Претставува ликовен приказ на песна од авторот Цао Џе (192-232). Еден примерок се чува во Дворскиот музеј во Пекинг, другиот стои во Фриеровата галерија во Вашингтон, а пак третиот е донесен во Манџурија од страна на последниот цар Пу Ји (1906-1967) за време на неговото марионетско владеење во Манџукуо под јапонска власт. Со капитулацијата на Јапонија во 1945 сликата сосем исчезнала. По десетина години била повратена од покраинскиот музеј во Љаонинг.

## „Мудри и добронамерни жени“ (列女仁智圖)
„Мудри и добронамерни жени“ - од ова дело денес имаме копија од времето на династијата Сунг. На него се прикажани жени од делото „Биографии на жени за пример“ (династија Хан). Петметарската ролна е поделена на 10 дела. На секој дел е прикажана група жени со краток опис.

## Галерија

Податотека:Nvshizhentu.jpg|„Укори на дворската подучувачка“ (дел)
Податотека:Histoire de femme Gu Kai Zhi.jpg|„Укори на дворската подучувачка“ (дел)
Податотека:Goddess of luo shui.jpg|„Самовилата од реката Луо“
Податотека:Goddess of luo shui (part)1.jpg|„Самовилата од реката Луо“ (дел)


## Белешки

## Наводи
*
* „Цехај биен џи веј јуен хуј“ (辞海编辑委员会）. Цехај （辞海）. Шангај: Шангхај це шу чу бан ше（上海辞书出版社）, 1979.

## Литература
*

## Поврзано
* Список на кинески сликари

## Надворешни врски

*Ролната „Укори на дворската подучувачка“  во Британскиот музеј 

Категорија:Родени во 344 година
Категорија:Починати во 406 година
Категорија:Кинески сликари
Катедрала Свети Александар Невски (Москва)

**Катедралата Александар Невски** (руски: *Александро-Невский собор*) е катедрала која се наоѓа во Москва, Русија. Овој верски објект е најголемиот од серијата на катедрали кои биле изградени во Царска Русија, и кои биле посветени на Александар Невски. Главни архитекти за проектот биле Александар Померанцев и Виктор Васнецов. Објектот бил изграден во 1861 година.

По Руската револуција, Советите долго време мислеле дали да ја реконструираат црквата во радио центар. Таа била најголемата црква во градот по црквата посветена на Исус Христос Спасителот. Сепак, во 1952 година катедралата била разрушена. Во 1960 година на нејзино место бил изграден хотел.

## Наводи

Категорија:Разрушени цркви
Категорија:Руски православни катедрали
Категорија:Катедрали во Москва
Партија на слободни демократи

**Партијата на слободни демократи (ПСД)** — македонска политичка партија.

## Историја

Партијата е формирана на 21 октомври 2007 година од поранешни членови на СДСМ поради незадоволство од партијата. За прв претседател е избран Љупчо Јордановски, кој таа функција за извршувал сè до својата смрт во октомври 2010 година. Со судска одлука партијата била регистрирана на 27 декември 2007 година.

## Учество на парламентарни избори
Партијата за првпат учествувала на парламентарните избори во 2008 самостојно каде што освоила 4.362 гласови (0,4%) и не освоила пратенички мандат. На следните избори партијата се приклучила на коалицијата предводена од СДСМ. На овие избори партијата повторно не освоила пратеничко место. Партијата не учествала на парламентарните избори во 2014 и 2016.

## Симбол
Партискиот симбол е името на партијата напишана со бели букви на сина основа, на која има стилизирана црвена оригами птица во лет.

## Наводи

Категорија:Политички партии во Македонија
Категорија:Појавено во 2007 година во Македонија
Марио Варгас Љоса

**Марио Варгас Љоса** (;  - ) — перуански писател, политичар, новинар и есеист. Љоса е еден од водечките романописци и есеисти од Латинска Америка, како и еден од водечките автори од својата генерација и од авторите на „латиноамериканскиот процут“. Во 2010 ја доби Нобеловата награда за литература „за неговата картографија на структурите на моќта и острото отсликување на отпорот, револтот и поразот на поединецот.“ 

## Животопис
Еден син на Љоса се вика Алваро.

## Творештво
Варгас Љоса се прославил во 1960-те со романите „Градот и кучињата“ (*La ciudad y los perros*, 1963), „Зелената куќа“ (*La casa verde*, 1965) и „Разговор во катедралата“ (*Conversación en la catedral*, 1969).

## Наводи

## Надворешни врски
* Марио Варгас Љоса: Пишувам затоа што сум несреќен - интервју со Љоса
* 
* The Persistence of Memory 
* Mario Vargas Llosa papers at Princeton University
* Mario Vargas Llosa and the Relationship Between Politics and Journalism 
* Featured author: Mario Vargas Llosa at *The New York Times*¨

Категорија:Шпански писатели
Категорија:Перуански писатели
Категорија:Шпански нобеловци
Категорија:Перуански нобеловци
Категорија:Добитници на Нобеловата награда за литература
Категорија:Витези на Легијата на честа
Белејски замок

мини|десно|250п|Белејскиот замок
мини|десно|250п|Задниот дел од замокот ноќе
**Белејскиот замок** (фр. *Château de Belœil*) е замок (шато) во местото Белеј во покраината Ено, Белгија. Ова бил домот на кнезовите од семејството Лињевци уште од XIV век. Замокот стои среде величествена барокна градина изработена во 1664 г. Посетители се примаат на пролет и лето.

## Историја
Во 1394 г. Белеј им припаднал на Лињевците, и во почетокот на од XV век локалниот замок бил избран за нивна резиденција. Стариот замок бил утврдено правоаголно здание обиколено со шанец и имал четири кули на аглите. Овој основен облик е зачуван до денес, со тоа што фасадите и внатрешноста претрпеле големи промени во текот на наредните векови.

Во XVII и XVIII век утврдениот замок бил пренаменет во луксузен велепоседнички дом (шато) по примерот на француските благородници.

Во 1664 г. се започнати градините, со великолепен парк, прави дрвореди, геометриски езерца и импозантни глетки. Карактеристичната градина од типот „боскет“ - надворешни простори оградени со висока жива ограда е зачувана до денес, и покрај темелнните промени на вкусовите во текот на XVIII и XIX век кога биле во мода англиските пејзажни градини. Во непосредна близина на замокот стои „рушевина“, изградена по барање на прочуениот кнез Шарл-Жозеф де Лињ.

Одаите се раскошно наместени со разна покуќнина и семејни збирки од уметнички дела. За време на новогодишната прослава во 1900 г. замокот се запалил и изгорел до темел. За среќа, спасувачите успеале да ја изнесат речиси сета покуќнина, библиотеката со 20.000 ретки книги и уметнички дела. Во текот на следните години замокот бил одново изграден од францускиот архитект Ернест Сансон, а ентериерите богато украсени со најубавите дела од уметничката збирка на Лињевците.

## Надворешни врски

*  Официјална страница на Белејскиот замок   

## Галерија

Податотека:Beloeil CH JPG.jpg|Поглед на замокот преку езерцето
Податотека:Schloss Beloeil.jpg|Белејскиот замок со посетители
Податотека:Beloeil CH1aJPG.jpg|Замокот оддалеку
Податотека:Beloeil castel 2 Luc Viatour.jpg|Замокот ноќе со украсни светла


Категорија:Замоци во Белгија
Категорија:Ено
Белеј

**Белеј** (фр. *Belœil*) е населено место и општина во валонската покраина Ено, Белгија. Сместена е околу 10&nbsp;км јужно од Ат. На 1 јануари 2006 општината броела 13.347 жители. Зафаќа вкупна површина од 61,55&nbsp;км2, со густина на населеност од 217 жители на км2.

Општината го носи името на Белејскиот замок, некогашен дом на кнезот Шарл-Жозеф де Лињ, офицер, писател и дописник на Жан-Жак Русо и Волтер.

[250px|мини|лево|[Белејски замок|Белејскиот замок - дом на кнезовите Лињевци]]

## Познати жители
Освен разните членови на семејството Лињевци што живееле во замокот, еве некои други познати личности од општината:
* Емили Декен, глумица
* Пјер Декамп, политичар
* Барон Емпен, претприемач и египтолог

## Надворешни врски

* Официјална страница на Белејскиот замок   

Категорија:Општини во Ено
Ено

**Ено** (фр. *Hainaut*, хол. *Henegouwen*, герм. *Hennegau*, вал. *Hinnot*) е покраина во областа Валонија, Белгија. Се граничи со покраините Источна Фландрија, Западна Фландрија, Фламански Брабант (Фландрија), Валонски Брабант и Намир (Валонија), и со Франција. Главен град е Монс. Покраината зафаќа површина од 3.800&nbsp;км2, поделена во два округа (*arrondissements*) со вкупно 69 општини.

Денешната покраина како административна единица води потекло од средновековната грофовија Ено, со делови во денешниот департман Норд, Франција.

## Окрузи
### Ат
* Ат
* Белеј
* Бернисар
* Брижелет
* Елзел
* Флобек
* Фресне-лез-Анвенг
* Шиевр

### Монс
* Анси
* Буси
* Жирбиз
* Дур
* Карењон
* Кеви
* Киеврен
* Колфонтен
* Ланс
* Монс
* Онел
* Сан-Гислен
* Фрамери

### Мускрон
* Комин-Варнетон
* Мускрон

### Соањи
* Ангиан
* Брен-ле-Конт
* Екосин
* Ла Лувјер
* Ле Релкс
* Лесин
* Сили
* Соањи

### Тиен
* Ам сир Ен Налин
* Андерли
* Бенш
* Бомон
* Еркелин
* Естин
* Лоб
* Мерб ле Шато
* Момињи
* Морланвелц
* Сиври-Ранс
* Тиен
* Фроашапел
* Шиме

### Турне
* Антоанг
* Брино
* Естемпиј
* Лез-ан-Ено
* Мон-де-Ланклис
* Пек
* Перивелз
* Римс
* Сел
* Турне

### Шарлероа
* Езо-Прел
* Жерпин
* Курсел
* Ле Бон Вијерс
* Манаж
* Монтињи-ле-Тијел
* Понт-а-Сел
* Сенеф
* Фарсиен
* Флерис
* Фонтен-Левек
* Шапел-лез-Ерлемон
* Шарлероа
* Шателе

## Надворешни врски

*Официјална страница на покраината Ено 
*Портал на Ено    
*Стопанско-индустриска комора на Ено   


Категорија:Валонија
Список на планини во Нов Зеланд

мини|десно|250п|Кукова Планина - највисока во земјата
мини|десно|250п|Тасманова Планина - втора по височина
мини|десно|250п|Маунт Аспајринг (Тититеја) - на 21 место
Ова е список на највисоките 30 **планини во [[Нов Зеланд]]** подредени по височина

## 30 највисоки планини
30-те највисоки планини сите во склоп на Јужните Алпи, планински венец кој се смета за ‘рбетот на Јужниот Остров. Имињата на планините и нивните височини се преземени од државната служба *Land Information New Zealand*  Високите, средните и ниските врвови на Куковата Планина не се наведени посебно. Исто така тука не се сметаат безимените врвови.

#Кукова Планина (Аораки) - 3754 м
#Тасманова Планина - 3497 м
#Демпиер - 3440 м
#Ванкувер - 3309 м
#Силберхорн - 3300 м
#Малт Брин - 3198 m
#Хиксова Планина - 3198 м
#Ленденфелд - 3194 м
#Греамова Планина - 3184 м
#Торесов Врв - 3160 м
#Сефтонова Планина - 3151 м
#Тајхелманова Планина - 3144 м
#Хастова Планина - 3114 м
#Ели де Бомон - 3109 м
#Ла Перуз - 3078 м
#Дагласов Врв - 3077 м
#Хајдингер - 3070 м
#Магелан - 3049 м
#Маласпина - 3042 м
#Минариња - 3040 м
#Маунт Аспајринг (Тититеја) - 3033 м
#Хамилтонова Планина - 3025 м
#Диксонова Планина - 3004 м
#Глејсиер Пик - 3002 м
#Чадли - 2966 м
#Хекелов Врв - 2965 м
#Дрејк - 2960 м
#Дарвинова Планина - 2952 м
#Егуил Руж - 2950 м
#Де Ла Беш - 2950 м

## Наводи

## Надворешни врски
*Планини во Нов Зеланд  - друг список заснован на изречиви топографски критериуми. Новозеландски алпски клуб. 

*
Нов Зеланд
Планини
Список на држави по големина на јавен долг

thumb|350px|Карта на јавниот долг на државите според ЦИА (проц. 2009 г.)
thumb|350px|Карта на девизните и златните резерви на државите минус надворешниот долг според Светската книга на факти на ЦИА за 2010 г.

Ова е **список на земјите** по големината на нивниот **[[државен долг|јавен долг]]** според Светската книга на факти на ЦИА за 2010 г. Ова е вкупен збир од владините позајмици минус отплати во домашна валута. Јавниот долг се разликува од надворешениот долг, што ги претставува девизните долгови во јавниот и приватниот сектор и мора да се финансира со приходи од девизно тргување. Долунаведените суми се претставени како постоток од бруто-домашниот производ (БДП).

## Поврзано
*Список на држави по надворешна задолженост

## Наводи

Категорија:Списоци за економија по земја
Категорија:Долг
Окрузи во Париз

Градот **[[Париз]]** се дели на 20 **[[Општински окрузи во Франција|општински окрузи]]** (фр. *arrondissements municipaux*). Овие се разликуваат од департманските окрузи, кои се поситни единици на стоте департмани. Во случајот на Париз секогаш се работи за општински окрузи, изворно наречени и ***арондисмани*** (изговор  на француски). 

Округот се означува со двете последни бројки од париските поштенските броеви (75001 до 75020).

## Опис
Дваесетте окрузи се распоредени во надесна спирала, почнувајќи од средината на градот, со тоа што првиот е на Десниот брег на реката Сена (*Rive Droite*). На овој начин се поделени и градовите Лион и Марсеј.


мини|центар|400п|План на окрузите во Париз со двете шуми

На списокот се наведени окрузите со нивната местоположба во однос на реката Сена - Десен брег на Сена (Д) или Лев брег на Сена (Л) (островите Ил де ла Сите и Сен-Луј во IV, и делумно во I округ):

Белешки:
1. Со Венсанската шума
2. Без Венсанска шума
3. Со Булоњската шума
4. Без Булоњската шума
5. Официјална проценка од 2005 г. Во овие окрузи населението може сè уште да се зголемува.


Секој округ понатаму се дели на четврти, односно, квартови. Така, Париз има 80 „административни четврти“ (*quartiers administratifs*), секој со полициска станица. Четвртите се наведени на табела на страницата :fr:Quartiers administratifs de Paris.

## Историја
### Пред 1860

На 11 октомври 1795, Париз бил поделен на 12 окрузи. Тие биле нумерирани од запад кон исток, со броевите 1-9 на десниот брег на Сена, и 10-12 на левиот брег.

Секој округ бил поделен на четири *квартови*, што одговарало на 48 првични окрузи формирани во 1790.

### После 1860
На 1 јануари 1860, во времето на Наполеон III имало нова територијална поделба. Претходните 12 окрузи биле преуредени со новата поделба со што се добиле денешните 20 окрузи.

## Поврзано
* *[[Paris, je t'aime]]*, филм составен од петминутни извадоци од секој париски округ.

## Надворешни врски
* Официјална страница на Париз    
* Дијаграми на секој округ со неговите административни четврти 


Категорија:Управување со Париз
Спаска кула

**Спаска кула** или **Кулата на Спасителот** (руски: *Спасская башня*) е главната кула на Московскиот  кремљ, која се наоѓа на Црвениот плоштад во Москва, Русија. Оваа кула е највисоката кула на московскиот плоштад.

Кулата има еден влез, и е на пет спратови. Кулата била изградена во 1491 година од страна на италијанскиот архитект Пјетро Антонио Солари од Милано . Во текот на 19 век, кулата служела и како часовник. Во истиот век местото станало многу популарно во градот. Во 1935 година, на нејзиниот врз наместо двоглавиот орел бил поставен советската црвена ѕвезда. Висината на кулата е 80 метри, заедно со црвената ѕвезда која се наоѓа на врвот.

## Наводи

Категорија:Црвен плоштад
Категорија:Знаменитости во Москва
Категорија:Московски кремљ
Категорија:Кули на Московскиот кремљ
Категорија:Саат-кули во Русија
Црква „Успение на Пресвета Богородица“ - Брезно

**Успението на Пресвета Богородица** — црква во тетовското село Брезно. Црквата е посветена на Успението на Пресвета Богородица и се прославува секоја година на 28 август.

## Наводи

Категорија:Брезно
Брезно
Категорија:Градби оштетени за време на Воениот конфликт во Македонија
Пуми

**Пуми** (лат*Puma*) се род на цицачи од семејството ***[[Felidae]]***. Овој род се состои од два ќиви и два изумрени видови. Претходно *Puma yagouaroundi* застана во посебен род, *Herpailurus*, но молекуларно-генетски истражувања покажаа тесна врска помеѓу овие два вида, и модерен систематика да ги вклучат во едно семејство. Друг резултат на ДНК студии е дека на најблиските роднини на модерната пум е гепард. Современите типи на родот пум живеат во Северна и Јужна Америка и имаат монотоно боја. *Puma pardoides* живеел во Евроазија и Африка.

## Типови
* *†[[Puma pardoides]]* (Owen, 1846)
* *[[Puma concolor]]* (Linnaeus, 1771)
* *[[Puma yagouaroundi]]* (Geoffroy, 180)

## Извори
* *Stephen J. O'Brien and Warren E. Johnson* (2007) The Evolution of Cats.  
* *Hemmer, H., Kahlike, R.-D. & Vekua, A. K.* (2004) The Old World puma Puma pardoides (Owen, 1846) (Carnivora: Felidae) in the Lower Villafranchian (Upper Pliocene) of Kvabebi (East Georgia, Transcaucasia) and its evolutionary and biogeographical significance
* Pumas of South Africa, cheetahs of France, jaguars of England 

Категорија:Мачки
Категорија:Таксони опишани од Карл Линеј
Црква „Св. Илија“ - Брезно

**Свети Илија** претставува главна и единствена манастирска црква на истоимениот манастир во тетовското село Брезно. Црквата е стара неколку векови. За време на воениот конфликт од 2001 година на црквата биле забележани поголеми оштетувања.

## Наводи

наводи}}

Категорија:Брезно
Брезно
Категорија:Градби оштетени за време на Воениот конфликт во Македонија
Кире Костов

**Кире Костов** (,  - , ) — познат македонски композитор, инструменталист и диригент.

## Животопис

Костов е роден 1949 година во Битола. Средно музичко училиште завршил во Битола. Уште во тој период активно учествувал во културно-забавното живеење на Битола. Натамошното школување го продолжил на Музичката академија во Белград, а потоа и на Факултетот за музичка уметност во Скопје. Во периодот од 1970 до 1988 година бил прв трубач и солист на Танцовиот оркестар на тогашната Радиотелевизија Скопје, а од 1988 година до денес (2010) и негов диригент. Како единствен претставник на тогашна Југославија, учествувал во Бигбендот на Европската радиодифузија, кој бил составен од по еден инструменталист од секоја земја од Европа.

## Творештво

Автор е на околу педесетина композиции во оркестарска изведба од областа на џезот. Од областа на популарната музика има околу триста наслови како композитор - *„Летај галебе“, „Кога те нема“, „Твоите очи сине“, „Синот божји“, „Тајно моја“, „Илузија“* и многу други, и уште толку како аранжер на други автори. Бил еден од основачите на фестивалот за деца и млади „Си - до“ кој се одржуваше во Битола од 1991 до 2000 година. Бил уметнички директор на Интерфест Битола за популарна музика. Добитник е на бројни награди и признанија. Моментално е диригент на Бигбендот на МРТ, а на Факултетот за музичка уметност предава на отсекот за камерна музика - оркестар.

## Наводи

Категорија:Луѓе од Битола
Категорија:Македонски композитори
Категорија:Македонски диригенти
Категорија:Апсолвенти на универзитетот „Св. Кирил и Методиј“
Хинденбургова катастрофа

мини|333п|десно|''Хинденбург'' почнува да паѓа неколку секунди откако избил огнот

**Хинденбурговата катастрофа** е експлозија на цепелинот „Хинденбург“, најголемиот крут авион што воопшто бил конструиран. Во пловидба бил пуштен во 1936 година во Германија, одбележувајќи го почетокот на првите комерцијални летови преку Северниот Атлантик; имал 10 успешни рути. На 6 мај 1937 година, додека се спуштал во Лејкхерст, Њу Џерси, САД, се запалил водородниот гас, уништувајќи го авионот и убивајќи 36 од вкупно 97 патници. Од катастрофата има филмска снимка и фонографски дискови. Поради инцидентот престана употребата на крути авиони за комерцијален транспорт.

## Наводи

Категорија:Историја на САД (1918–1945)
Категорија:1937 во САД
Категорија:Воздухопловни несреќи во САД
Категорија:Воздухопловни несреќи во 1937 година
Булка

**Булка**, **божанка**, **божурига**, **божурика**, **див афион**, **пеперуга** **тутенка** () — едногодишно, поретко двегодишно зелјесто растение од семејството афиони Papaveraceae.

## Опис
мини|лево|250п|Трите фази на цветот на булката: пупка, цвет и чушка
Стеблото е исправено, неразгрането или слабо разгрането, прекриено со влакна. Листовите се јајчести, сивозелени по боја. Цветовите се крупни, темноцрвени, светлоцрвени, а поретко со бела боја. Цветот има четири венечни ливчиња, кои се тенки, нежни, на основата потемни. Плодот е чушка исполнета со многубројни, ситни, плавосиви семиња.

## Употреба
За лек се користат исушени цветови, кои содржат слузи, шеќери, антоцијани и друго. Во народната медицина се употребува како средство против кашлица при бронхит и голема кашлица, против крварење, го скратува протромбонското време, против цревни болести, дијареја и слично.

## Булката како тема во уметноста и популарната култура
* „Булки без саксија“ — расказ на македонската писателка Сања Михајловиќ-Костадиновска.
* „Разговор со булките“ (српски: *Разговор с булкама*) - песна на српскиот поет Васко Попа.
* „Булки крај шините“ - македонска телевизиска серија, снимена во 1981 година (со Петре Прличко и Рубенс Муратовски во главните улоги)

## Галерија

File:Свјетлопис мака на пољу у Сријему, јун 2021.jpg|Срем, Србија
File:Булки (див афион) Сирково 01.jpg|Булки во афионово поле кај Сирково, Македонија
File:Булки (див афион) Сирково 02.jpg|Булки во афионово поле кај Сирково, Македонија
File:Булки (див афион) Сирково 03.jpg|Булки во афионово поле кај Сирково, Македонија
File:Булки (див афион) Сирково 04.jpg|Булки во афионово поле кај Сирково, Македонија
File:Булки (див афион) Сирково 06.jpg|Булки во афионово поле кај Сирково, Македонија
File:Булки (див афион) Сирково 05.jpg|Цвет на афион помеѓу цветови на булки


## Белешки

## Наводи

Категорија:Афион (род)
Категорија:Ботанички таксони опишани од Карл Линеј
Категорија:Растенија опишани во 1753 година
Категорија:Лековити растенија
Категорија:Флора на Европа
Категорија:Флора на Македонија
Франц Лудвиг Фалечко-Нојбуршки

**Франц Лудвиг Фалечко-Нојбуршки** (;  - ) — германски епископ и архиепископ на неколку епархии и Голем мајстор на Тевтонскиот ред.
Роден е во Нојбург на Дунав син на Филип Вилхелм, изборен кнез на Пфалц и Елизабета Амалија Хесенско-Дармштатска.

Во 1683 г. станал архиепископ на Вроцлав по смртта на брат му, Волфганг Георг, кој требал да ја имаа оваа функција.

Во 1694 добил и други функции како Голем мајстор на Тевтонскиот ред и епископ на Вормс. Во 1716 станал архиепископ на Трир. Во Трир ги реорганизирал подрачјата на црковна надлежност и помогнал со обновата на римскиот мост и трирската катедрала. Во 1729 станал и архиепископ на Мајнц, а со тоа се откажал од службувањето во Трир бидејќи папата забранил да се спојуваат архиепископии. Во Мајнц, Франц Лудвиг започнал управни и правосудни реформи, како и изградбата на Тевтонското заповедништво (*Deutschhaus*).

Починал во Вроцлав (Бреслау) и закопан е во наменски изградена капела во Вроцлавската катедрала.

## Грбови

Податотека:Javorník (Jauernig) - CoA of Ludwig von Pfalz-Neuburg.JPG|Грб на црквата во Јаворник, Чешка Шлеска
Податотека:Stadtmueseum Weinheim 01.jpg|Грб во тевтонскиот манастир во Вајнхајм
Податотека:Ellwangen Pfarrhaus Wappen.jpg|Грб на парохијата во Елванген


## Надворешни врски

* Биографија во Биографско-библиографската црковна енциклопедија 

Категорија:Родени во 1664 година
Категорија:Починати во 1732 година
Категорија:Луѓе од Баварија
Категорија:Германски архиепископи
Категорија:Епископи од 18 век
Категорија:Германско благородништво
Категорија:Вителсбаховци
Категорија:Големи мајстори на Тевтонскиот ред
Беклемишева кула (Москва)

**Беклемишевата кула** (руски:*Беклемишевская башня*) е кула која се наоѓа во Кремљ, на Црвениот плоштад во Москва, Русија. Името на кулата потекнува од Иван Беклемишев, руски дипломат од времето на Иван III Василевич.

Кулата била изградена во 1487 година. Во текот на својата историја, таа имала повеќе намени. Најпрвин била изградена за заштита и одбрана на градот. Во 1707 година кулата одиграла голема улога во војната против Швеѓаните. Во текот на 1917 година, при зазимањето на власта во земјата од страна на Болшевиците, кулата била оштетена. По крајот на револуцијата, таа во 1920 година била повторно обновена. Како главен архитект бил избран И. Рилски.

## Наводи

Категорија:Кули на Московскиот кремљ
Боровитска кула (Москва)

**Боровитската кула** (руски:*Боровицкая башня*) е кула која се наоѓа во Кремљ, на Црвениот плоштад во Москва, Русија. Кулата е именувана по Боровитскиот плоштад. 

Кулата била изградена во 1490 година, а како главен архитект бил избран Пјетро Антонио Солари, по наредба на Василиј III Московски. Во 1493 година кулата била опожарена. Во 1658 година, по наредба на царот Алексеј I од Русија, името на кулата било преименувано во *Предченска кула*, но ова име никогаш не станало популарно сред народот. Во 1812 година кулата била оштетена од страна на француските војски при нивното повлекување. Во периодот од 1817-1819 година кулата била обновена од страна на архитектот Јосип Бов. Во 1935 година, Советите на нејзиниот врв поставиле ѕвезда. Така, заедно со неа, нејзината висина изнесувала 54,05 метри.

## Наводи

Категорија:Кули на Московскиот кремљ
Жолтокрил скакулец

**Жолтокрил скакулец** () — распространет вид на скакулец во тревнатите предели на Австралија. Жолтите задни крилца му се гледаат само додека лета и испушта гласни црвкотења.

Категорија:Скакулци
Категорија:Инсекти на Австралија
Прва Безимена кула

**Првата Безимена кула** (руски:*Боровицкая башня*) е кула која се наоѓа во Кремљ, на Црвениот плоштад во Москва, Русија.

Оваа кула е единствената од сите кули која била градена неколкупати. За првпат таа била изградена во 1480-тите години. Во 1547 година, кулата паднала за време на пожарот во Москва. Во текот на 16 век, кулата била повторно изградена. Во 1770 година кулата била затворена, поради реставрацијата на Големиот Кремљски дворец. Во 1812 година, кулата била целосно разрушена, по повлекувањето на француските војски од градот. Во периодот од 1816 до 1835 година, таа била обновена, а како главен архитект бил избран Осип Бове.

## Наводи

Категорија:Кули на Московскиот кремљ
Втора Безимена кула

**Втората Безимена кула** (руски:*Вторая Безымянная башня*) е кула која се наоѓа во Кремљ, на Црвениот плоштад во Москва, Русија. Кулата се наоѓа по должината на реката Москва, а на нејзината источна страна се наоѓа Првата Безимена кула.

Кулата била изградена во 1480-тите години, а во текот на 1680 година реновирена. Како и другите кули, така и оваа, во 1771 година била затворена за време на реставрацијата на Големиот Кремљски дворец. 

Висината на кулата е 30,2 метра.

## Наводи

Категорија:Кули на Московскиот кремљ
Константино-Еленска кула

**Константино-еленската кула** (руски:*Константино-Еленинская башня*) е кула која се наоѓа во Кремљ, на Црвениот плоштад во Москва, Русија.

Кулата била изградена во 1490 година, од страна на италијанскиот архитект Пјетро Антонио Солари. Денешното си име, кулата го добила во текот на 17 век. Самата кула била изградена со цел заштита на градот од надворешни напади. Во 1770 година кулата била затворена, поради реставрацијата на Големиот Кремљски дворец. Во 1812 година, кулата била целосно разрушена, по повлекувањето на француските војски од градот. Кулата била обновена во 1950 и 1970 година.

Висината на кулата е 36,8 метри.

## Наводи

Категорија:Кули на Московскиот кремљ
Набатна кула (Москва)

**Набатната кула ** (руски:*Набатная башня*) е кула која се наоѓа во Кремљ, на Црвениот плоштад во Москва, Русија, во близина на црквата Свети Василиј. 

Кулата била изградена во 1495 години. Нејзината висина изнесува 38 метри.

## Наводи

Категорија:Кули на Московскиот кремљ
Царска кула (Москва)

**Царската кула ** (руски:*Царская башня*) е кула која се наоѓа во Кремљ, на Црвениот плоштад во Москва, Русија.

Оваа е најмалата и најмладата кула која била изградена во 1680 година. Според некои, оваа градба не претставува кула, туку само камел темелник. Името на кулата доаѓа од една легенда според која, кога императорот Иван Грозни сакал да ја гледа церемонијата на Црвениот плоштад, тој се качувал под куполата на оваа кула. Па според ова, таа била наречена Царска кула.

Кулата е висока 16 метри.

## Наводи

Категорија:Кули на Московскиот кремљ
Сенаторска кула (Москва)

**Сенаторската кула ** (руски:*Сенатская башня*) е кула која се наоѓа во Кремљ, на Црвениот плоштад во Москва, Русија. 

Кулата била изградена во 1491 година од страна на италијанскиот архитект Пјетро Антонио Солари. Името кулата го добила според изградбата на Сенаторскиот дворец во 1787 година. Пред ова, кулата немала некое посебно име. Пред кулата се наоѓа Мавзолејот на Ленин. 

Кулата е висока 34 метри.

## Наводи

Категорија:Кули на Московскиот кремљ
Водоснабдителна кула (Москва)

**Водовзводновска кула** (руски:*Водовзводная башня*) е кула која се наоѓа во Кремљ, на Црвениот плоштад во Москва, Русија.

Кулата била изградена во 1488 година од страна на италијанскиот архитект Антонио Фријазин. Кулата е позната и под називот Свибловска кула, кој назив пак доаѓа од аристократското семејство *Свиблови*, кои живееле во непосредна близина на дворот. Во текот на својата историја, кулата на неколкупати била реновирана.

Во 1633 година, таа служела за пренос на вода од реката Москва кон Кремљ. Од овде, оваа кула денеска е позната како водоснабдителна кула. Во 1812 година, при повлекувањето на Наполеон Бонапарт од Москва, кулата била скоро целосно уништена. Во периодот од 1817-1819 година, кулата била повторно реставрирана од страна на архитектот Јосип Бов. Во 1937 година, на нејзиниот врв била поставена ѕвезда. Така, нејзината висина денеска е 61,25 метри, заедно со ѕвездата.

## Галерија

Податотека:Moscow, Kremlin Embankment, Vodovzvodnaya Kremlin Tower, Russia.jpg
Податотека:Moscou - Tour Vodovzvodnaïa.jpg|Кулата во вечерно време
Податотека:Moscow 05-2012 Kremlin 05.jpg
Податотека:SUR 100 1961 reverse.jpg|Кулата на банкнота од 100 рубљи


## Наводи

Категорија:Кули на Московскиот кремљ
Благовештенска кула (Москва)

**Благовештенската кула** (руски:*Благовещенская башня*) е кула која се наоѓа во Кремљ, на Црвениот плоштад во Москва, Русија. Кулата поточно се наоѓа помеѓу Водоснабдителната кула и Тајната кула, по должината на реката Москва. Нејзиното име произлегува од христијанската икона "Благовештение".

Најверојатно кулата била изградена во периодот од 1487-1488 година.

## Наводи

Категорија:Кули на Московскиот кремљ
Николска кула (Москва)

**Николската кула ** (руски:*Никольская башня*) е кула која се наоѓа во Кремљ, на Црвениот плоштад во Москва, Русија.

Кулата била изградена во 1491 година, од страна на италијанскиот архитект Пјетро Антонио Солари. Кулата е посветена на Свети Никола. 
 
Во времето на Советскиот Сојуз, на нејзиниот врв била ставена комунистичка ѕвезда. Така, нејзината висина од 67,1 метри, денеска заедно со ѕвездата изнесува 70,4 метри.

## Наводи

Категорија:Кули на Московскиот кремљ
Московски уметнички театар

мини|десно|Ентериерот на стариот МУТ, 1902 година

**Московскиот уметнички театар** (руски: *Московский Художественный Академический Театр*) е руски театар специјализиран во театралниот натурализам. Бил основан во 1898 година од Константин Станиславски (уметнички директор) и Владимир Немирович Даншенко (административен директор) со единствена цел да се замени старомодното историско играње и режирањето со поедноставен и пореален стил. Театарот бил отворен со делото на Алексеј Толстој „Цар Фјодор Иванович“ (Царь Фёдор Иоаннович), а првиот голем успех го постигнал  со делото на Антон Чехов „Галебот“ (Чайка). Покрај делата на Чехов, театарот поставил нови дела како на Максим Горки и Морис Матерлинк. Трупата на театарот со одушевување била примана на турнеите низ Европа и Америка во 1922 година и изврши влијание врз подоцнежниот развој на театарот низ целиот свет. Од 1939 година познат е како „Московски академски уметнички театар“ (Московский Художественный Академический Театр).

## Наводи

Категорија:Театри во Москва
Категорија:Московски уметнички театар
Кремљски ѕидини

**Кремљиските ѕидини** претставуваат ѕидини кои се наоѓаат во Кремљ, на Црвениот плоштад во Москва, Русија. Главната функција на ѕидините во текот на историјата била одбрана на градот од надворешни напади.

Ѕидините започнале да бидат изградени во текот на 12 век, кога Москва била основана во 1147 година. Првиот ѕид бил готов во 1156 година, кој најверојатно се состоел од обична дрвена ограда со една одбранбена кула. Овој ѕид бил уништен од страна на монголската инвазија на Московскиот Кремљ. Ѕидините повторно биле изградени а на некои места обновени, во времето на Иван I Московски. Кога биле изградени овие ѕидини, се сметало дека никогаш нема да бидат пробиени. Ова било докажано на неколкупати, против надворешни напади како и против природни катастрофи.

И покрај тоа, Дмитриј Донски во 1367 година започнал повторна реконструкција на тврдината. Во 1382 година тврдината била повторно нападната од страна на Татарите, но не доживеала некои поголеми оштетувања. Во следните два века, тврдината станала најголемата во земјата. Во 15 век станало јасно дека тидините повторно ќе треба да бидат реновирани. Така, во периодот од 1485 и 1495 година, тврдината била во целост обновена, а како главни архитекти биле избрани италијанците Антионио Фријазин, Марко Фријазин, Пјетро Антонио Солари и Алексеј Фријазин. Новата тврдина била изградена на местото на старата. Некои бели камења на некои места сѐ уште може да се забележат. Во тоа време биле изградени и кулите на тврдината. Кулите се дваесет на број.

Ѕидините на тврдината биле обоени во бела боја, но по доаѓањето на Болшевиците на власт во земјата, било наредено ѕидините, заедно со кулите да бидат обоени во црвено, во 1918 година.

## Надворешни врски

*Официјално мрежно место на Московскиот Кремљ 

## Наводи

Категорија:Згради и градби во Москва
Категорија:Ѕидови
Ѕ
Црква „Св. Јоаким Осоговски“ - Јакимово

**Свети Јоаким Осоговски** претставува главната парохиска црква на Јакимовската парохија. Црквата се наоѓа во селото Јакимово во непосредна близина на Виница. Камен темелник за изградба е поставен на 1 август 1993 година, додека осветена е на 6 мај 2002 година. Иконите и фрескоживописот се дело на зографот Венко Цветков од Скопје. Патрониот празник на црквата се празнува на 29 август секоја година.

## Галерија


Податотека:Јакимово 2006.JPG|Црквата во 2006
Податотека:Crkva_jakimovo1.JPG|внатрешноста 
Податотека:Crkva_jakimovo_2.JPG|Црквата во 2012
Податотека:Jakimovo.JPG|Прохијски храм 



## Наводи

Категорија:Јакимово
Категорија:Македонската архитектура во 2002 година
Дуња

**Дуња** () — единствениот вид од родот Cydonia. Таа е дрво, високо од 4 до 6&nbsp;м. Распространета е во Азија и Европа.

Во 2021 г. во Македонија се произведени 1&nbsp;556 тони дуњи.

## Дуњата како мотив во уметноста
* „Дуња“ — песна на македонскиот поет Блаже Конески од 1989 година.
* „Дуњи“ — краток расказ на Оливера Ќорвезироска од 2021 година.

## Наводи

Категорија:Јаболкови
Категорија:Лековити растенија
Категорија:Овошни дрва
Категорија:Јадливи плодови
Категорија:Растенија за бонсаи
Категорија:Таксони опишани од Филип Милер
Даниела Илиевска

**Даниела Илиевска** (, ) ― македонска вајарка. Работи и како професор.

## Животопис

Илиевска е родена во Ресен во 1983 година.. Средно образование завршила во ДСУПУ „Лазар Личеноски“ во Скопје, а дипломирала на ФЛУ, вајарски оддел, во класата на доцент Беди Ибрахим во 2007 година.

## Изложби
Илиевска учествувала на неколку групни изложби и ликовни колонии и тоа:
*2006, Ресенска керамичка колонија
*2005, Скопје Чивте Амам изложба на студенти од 3 и 4 година вајарски оддел при ФЛУ
*2006, скопје, Сули АН „Звуците на Старата чаршија“
*2006, МНТ изложба на студенти при ФЛУ-Скопје
*2006, Ресен изложба на Керамичка колонија-Ресен во Дом на култура „Драги Тозија“
*2008,  Ресен,36  изложба на Керамичка колонија Дом на култура „Драги Тозија“
*2008, Ресенска Керамичка колонија 
*2008, Сликарска колонија Босна,Сребреник 
*2009, Струга НУ Музеј Д-р Никола Незлобински-Во слава на земјата,водата,огнот,во слава на керамиката
*2010,  Словенија на 5-та Интернационална колонија на керамичари
## Наводи

Категорија:Луѓе од Ресен
Категорија:Македонски вајари
Категорија:Апсолвенти на Факултетот за ликовни уметности - Скопје
Аголна арсенална кула (Москва)

**Аголната арсенална кула** (, *Боровицкая башня*) е кула која се наоѓа во Кремљ, на Црвениот плоштад во Москва, Русија.

Оваа кула во текот низ историјата била една од најважните при одбрана на градот. Кулата била изградена во 1492 година од страна на италијанскиот архитект Пјетро Антонио Солари. Во кулата имало ископано бунар, кој служел во случај на опсада на тврдината. Денеска, кулата е висока 60 метри.

## Наводи

Категорија:Кули на Московскиот кремљ
Средна арсенална кула (Москва)

**Средната кула** (руски:*Средняя башня*) е кула која се наоѓа во Кремљ, на Црвениот плоштад во Москва, Русија, по должината на Александровата градина.

Кулата била изградена во 1493 - 1495 година од страна на италијанскиот архитект Пјетро Антонио Солари.

## Наводи

Категорија:Кули на Московскиот кремљ
Троицка кула

**Троицка кула** (руски:*Троицкая башня*) е кула која се наоѓа во Кремљ, на Црвениот плоштад во Москва, Русија.

Кулата била изградена во 1495-1499 година од страна на италијанскиот архитект Алевиз Фријазин. Името на кулата е посветено на Света Троица, кое име го добила во 1658 година, по налог на царот Алексеј. Во текот на својата историја, кулата служела како азтвор, од 1585 до 1812 година, на неа имало прикачено часовник.

Висината на кулата изнесува 80 метри.

## Наводи

Категорија:Кули на Московскиот кремљ
Искра Трпева

**Искра Трпева Арсовска** (, ) е позната македонска поп пејачка.
## Животопис

Трпева е родена на 1 јануари 1973 година во Скопје. Таа е професор по соло пеење, професија што ја работи и денес. Мажена е за поранешниот македонски фудбалер Благоја Арсовски. Учествувала на повеќе македонски фестивали, а највеќе на МакФест. Таа е сопственик на познатото скопско кафуле „*By The Way*“.

## Дискографија

Трпева својата естрадна кариера ја започнала со познатиот македонски композитор Кристијан Габровски во 1998 година, а песните од тој период  се *Допри ме, Штом падне мрак и Заврши се*. Трпева соработувала со Дарко Димитров и со Александар Митевски, од чија соработка произлегле сингловите *Љубов (Срце),Странец, Зима*. Повторната соработка меѓу Трпева и Габроски всушност претставувало промена во нејзиниот музички стил – од поп-денс во поп-рок, од што произлегол и синглот *Исти*.   
## Наводи

Категорија:Луѓе од Скопје
Категорија:Македонски поп-пејачи
Командантска кула (Москва)

**Командантската кула ** (руски:*Комендантская башня*) е кула која се наоѓа во Кремљ, на Црвениот плоштад во Москва, Русија.

Кулата се наоѓа на северозападната страна од ѕидините, по должината на Александровата градина. Кулата била изградена во текот на 1495 година, од страна на италијанскиот архитект Алевиз Фријазино.

## Наводи

Категорија:Кули на Московскиот кремљ
Оклопна кула (Москва)

**Оклопната кула** (руски:*Оружейная башня*) е кула која се наоѓа во Кремљ, на Црвениот плоштад во Москва, Русија.

Оваа кула се наоѓа помеѓу Боровитската кула и Управителната кула, по должината на Александровата градина. Кулата була изградена во периодот од 1493-1495 година.

## Наводи

Категорија:Кули на Московскиот кремљ
Дигитална претплатничка линија

мини|десно|400px|Шематски приказ на ДПЛ
**Дигитална претплатничка линија**, ДПЛ, (англ: **DSL** *Digital Subscriber Line*) — фамилија на технологии која овозможува дигитална размена на податоци преку постоечките бакарни жици на локалната телефонска мрежа. Во телекомуникацискиот маркетинг, терминот ДПЛ (DSL) се сфаќа како асиметрична дигитална претплатничка линија (АДПЛ) која е најзастапената ДПЛ технологија. ДПЛ услугата се обезбедува истовремено со жичната телефонска услуга преку истата телефонска линија. Тоа е можно заради тоа што ДПЛ ги користи повисоките честотни опсези. Во просториите на корисникот се инсталира ДПЛ филтер на не-ДПЛ излезите за да се блокира интерференцијата од високите честоти и да се овозможи истовремено користење на говорната и ДПЛ услугата.

За воспоставување на ДПЛ линија потребен е ДПЛ модем. Брзината на преземање на податоци (*download*) се движи од 256 kbit/s до 100 Mbit/s во зависност од тоа каква e технологијата која се користи, одликите на линијата и нивото на понудената услуга. Кај асиметричниот начин на праќање и примање на податоци (АДПЛ) брзината на праќање (upload) е помала од брзината на преземање, додека кај симетричниот начин (SDSL) брзините се исти. Ако се зголемува оддалеченоста од централата нивото на сигналот по претплатничката линија опаѓа, така што корисникот кој се наоѓа подалеку од централата нема да ја има посакуваната брзина или во најлош случај ДПЛ нема да може да работи. Максималната оддалеченост на АДПЛ е 5,5 км.

## Функционирање

### Основна технологија
Телефоните се поврзани со телефонската централа преку локална јамка која физички претставува пар жици. Пред дигиталната ера, користењето на локалната јамка за нешто друго освен за пренос на говор, кој ги опфаќа аудио честотите од 300 до 3400&nbsp;Hz (говорен опсег), воопшто не било разгледувано. Откако преносот постепено преминувал од аналоген во дигитален, свое место нашла идејата да се пренесуваат податоци преку локалната јамка (со користење на честоти над говорниот опсег), што конечно довело до ДПЛ.

### Самостојна ДПЛ
Самостојната ДПЛ (англ. Naked DSL) е начин на обезбедување ДПЛ услуги без притоа истовремено да се обезбедува телефонска услуга. Ова се користи кога корисникот нема потреба од класична телефонска услуга бидејќи говорната услуга ја добива како додаток на ДПЛ услугата (вообичаено Говор преку Интернет протокол, ГпИП; англ. Voice over Internet Protocol, VoIP), или ја добива преку некоја друга мрежа (мобилна телефонија).


Категорија:Семрежје
Категорија:Телекомуникации
Категорија:Американски пронајдоци
Јустон Сквер (метро-станица)

**Јустон Сквер** (англ. *Euston Square*) е лондонска метро-станица на аголот на Јустон Роуд (*Euston Road*) и Гоуер Стрит (*Gower Street*), во непосредна близина на Универзитетскиот колеџ. Станицата се наоѓа недалеку од Јустонската железничка станица, и низ неа поминуват подземните линии Кружна, Хамерсмит и Сити и Метрополска, помеѓу Грејт Портланд Стрит и Кингс Крос Сент Пенкрас. Припаѓа на Зона 1.

Станицата е отворена во 1863 г. под името „Гауер Стрит“ (*Gower Street*), а денешното име го добила во 1909 г. Од 2006 станицата има нов влез од јужната страна на Јустон Роуд. Има и влез преку подземен премин од северната страна на истоимената улица.

Метро-станиците Ворен Стрит и Јустон се на пешачко растојание од оваа станица.

## Автобуски врски
До станицата одат следниве лондонски автобуски линии: 10, 14, 18, 24, 27, 29, 30, 73, 88, 134, 205, 390, како и ноќните линии N5, N18, N20, N29, N73 и N279.

## Галерија


Податотека:Euston Square stn looking west.JPG|Перони кон запад
Податотека:Euston Square stn look east.JPG|Перони кон исток
Податотека:Euston Square stn roundel.JPG|Знак на станицата
Податотека:Euston Square stn north entrance.JPG|Влез од северната страна на Јустон Роуд


## Наводи

## Надворешни врски
* Подземен премин од Јустонската железничка станица до метро-станицата Јустон Сквер  

Категорија:Станици на Кружната линија
Категорија:Станици на линијата Хамерсмит и Сити
Категорија:Станици на Метрополската линија
Боречки вештини

[thumb|[Брус Ли (десно) и неговиот учител Ип Ман (лево) за време на вежба]]
**Боречки вештини** или **Борбени вештини** се систем на кодифицирани вежби и традицији на борба. Сите борбени вештини имаат за цел, физички да победат друго лице, или за лична одбрана од физички закани.

Некои од боречките вештини преземаат голем дел од нивната теорија од систем на верување. Конкретно Будизмот се практикува во хармонија со другите, како шо се Хиндуизам, Даоизам, Конфуцијанство и Шинато, додека другите го следат кодот на честа. Боречките вештини се сметаат за уметност и знаност. Дел од вештините се претставуваат најчесто како борбен спорт а дел од нив се претставуваат како натпревар во форми, кои се составен дел во повеќето од борбените вештини, кои на поглед се како танец - плес.

Името *боречки вештини* произлегува од уметноста на војувањето (добиено од имињата: Марс / Арес во митологијата богот на војната) и доаѓа од XV век. Значењето се однесува на она што сега се познато како Европски историски боречки вештини, конкретно денес познато како историскио Мечување. Денес боречките вештини, најчесто се поврзуваат со азиските борбени стилови, а особено борбата против вештини, кои потекнуваат од Источна Азија. Терминот во наредна употреба, може да се однесува на секоја кодифицирана борба против системот, без оглед на потеклото. Учесник во боречки вештини, е познат како *боречки уметник*. Боречките вештини потекнувале и се испополнувале во и од различни култури и различни времиња.
## Наводи

## Надворешни врски
* IPON — македонски портал за воречки вештини


Категорија:Поединечни спортови
Кутафска кула (Москва)

**Предмостната кула** (руски:*Кутафья башня*) е кула која се наоѓа во Кремљ, во Москва, Русија.

Кулата била изградена во 1516 година, под раководство на италијанскиот архитект Алевиз Фријазин.. Кулата била изградена за заштита на градот од надворешни напади. Таа имала стратегиско значење при определена опсада на градот.

Кулата е висока 13.5 метри.

## Наводи

Категорија:Кули на Московскиот кремљ
Кремљски сенат

**Кремљскиот сенат** (руски: *Сенатский дворец*) е објект кој се наоѓа во Московскиот кремљ. Градбата била нарачена по налог на руската императорка Катерина II Руска, а како главен дизајнер бил избран Матвеј Казаков. Изградбата на објектот траела од 1776 до 1787 година. Во оваа неокласична зграда првично бил сместен рускиот сенат, кое во времето на Царска Русија била највисока законодавна установа. Денеска, овде се наоѓа претседателската администрација.

Зградата била замислена да служи на царското семејство, при престој на кралицата во градот. Во текот на своето постоење, од оваа зграда управувале голем број на руски владетели. По зазимањето на власта од страна на Болшевиците, овде била сместена канцеларијата на Ленин, а подоцна ова станала зградата во која се наоѓал Советот на министри на СССР. Денеска, овој дворец претставува работна просторија на претедателот на Руската федерација.

Резиденцијата на претседателот се состои од работна просторија и од претставителна просторија. Работната просторија го опфаќа просторот на дел од претседателскиот кабинет, каканцелариите на неговите најблиски соработници, салите за состаноци на Советот за безбедност.

Сенаторската палата бил најголемиот проект на архитектот Казаков. Според неговата идеја, та требало да претставува односно да ги симболизира идеите на граѓаните, законот и правдата во земјата. Палатата има облик на триаголник. Се наоѓа кај поранешниот Чудов манастир и Кремљскиот арсенал.

Во текот на француското повлекувања од просторите, објектот доживеал одредени оштетувања. Во 1856 година целиот комплекс бил подложен на реновирање. На врвот на куполата во 1917 година била додадена црвената ѕвезда и знамето на СССР.  

На 25 декември 1991 година, знамето на СССР било променето со знамето на Руската федерација. 
 
## Наводи

Категорија:Дворци во Москва
С
Категорија:Архитектура од 18 век
Дванаесет аџиски приказни

**Дванаесет аџиски приказни** () е збирка раскази од колумбискиот писател Габриел Гарсија Маркес.

Расказите во оваа книга биле напишани во 1970-те и 1980-те, а објавени во 1992.

десно|мини|150п|Македонско издание на книгата
Дванаесетте раскази се:
* Среќен пат, господине претседателе *(Buen viaje, señor presidente)*
* Светица *(La santa)*
* Лет со заспаната убавица *(El avión de la bella durmiente)*
* Ги изнајмувам своите соништа *(Me alquilo para soñar)*
* „Дојдов само да телефонирам“ *(Solo vine a hablar por teléfono)*
* Августовски сеништа *(Espantos de август)*
* Марија дос Празерес *(Maria dos Prazeres)*
* Седумнаесетмина отруени Англичани *(Diecisiete ingleses envenenados)*
* Трамонтана *(Tramontana)*
* Среќното лето на госпоѓа Форбес *(El verano feliz de la señora Forbes)*
* Светлото е како вода *(La luz es como el agua)*
* Трага од твојата крв во снегот *(El rastro de tu sangre en la nieve)*

## Надворешни врски
* www.mojakniga.com.mk

Категорија:Раскази на Габриел Гарсија Маркес